Sjednica Upravnog odbora Lokalne akcijske grupe Vuka – Dunav, održana je dana 17. studenoga 2016. godine u 10.30 sati u Općini Antunovac, Braće Radića 4, 31216 Antunovac, te je sačinjen sljedeći

**ZAPISNIK**

**sa 17. sjednice Upravnog odbora**

Sjednicu Upravnog odbora LAG-a Vuka – Dunav otvara Predsjednik Upravnog odbora, Marjan Tomas, u 10.30 sati.

Utvrđeno je da su temeljem odredbi Statuta LAG-a Vuka - Dunav u cijelosti ispunjeni uvjeti za sazivanje i održavanje sjednice Upravnog odbora.

Prije prelaska na Dnevni red Upravnog odbora utvrđena je nazočnost članova i to kako slijedi:

1. Marjan Tomas, Općina Vladislavci,
2. Zlatko Matijević, NK Vitez '92,
3. Milan Nešić, OPG Nešić,
4. Zdenko Đerđ, HVIDR-a Antunovac,
5. Gojko Leventić, OPG Leventić,
6. Damir Maričić, Općina Vuka, p.p. Marijana Sertić
7. Stipe Modrić, Udruga veterana vojne policije iz Domovinskog rata Osječko-baranjske županije,
8. Nataša Tramišak, Agencija RODA d.o.o, Antunovac,
9. Ivan Žeravica, Općina Čepin,
10. Ljubica Šunić, OPG Šunić,
11. Zdenko Đerđ, PVZ Fructus

Utvrđuje se da su valjanu punomoć za glasanje na sjednici Upravnog odbora dostavili Marijana Sertić opunomoćenica Općine Vuka.

Za zapisničara je izabrana Ivana Blažević, a za ovjerovitelja zapisnika Ivan Hampovčan.

Usvojen je sljedeći

**DNEVNI RED**

1. USVAJANJE ZAPISNIKA SA 16. SJEDNICE UPRAVNOG ODBORA,
2. INFORMACIJA O ODLUCI O PRIVREMENOM ODABIRU LAG-a VUKA – DUNAV ZA PROVEDBU PODMJERE 19.2., 19.3., 19.4.,
3. PRIJEDLOZI ZA PREDFINANCIRANJE PODMJERE 19.2., 19.3., 19.4.,
4. ODLUKA O GODIŠNJOJ ČLANARINI ZA 2017. GODINU
5. INFORMACIJA O PROJEKTU SURADNJE LAG-a VUKA – DUNAV S FINSKOM, ESTONIJOM I SJEVERNOM IRSKOM,
6. ODLUKA O USVAJANJU PRIJEDLOGA FINANCIJSKOG PLANA ZA 2017.
7. ODLUKA O USVAJANJU PRIJEDLOGA PLANA RADA ZA 2017.
8. RAZNO.

Ad1.: USVAJANJE ZAPISNIKA S 16. SJEDNICE UPRAVNOG ODBORA LAG VUKA - DUNAV

Članovi LAG-a Vuka – Dunav dobili su Zapisnik sa 16. sjednice Upravnog odbora. Predsjednik Upravnog odbora LAG-a otvara raspravu. Budući da rasprave nije bilo, Predsjednik daje Zapisnik na glasovanje, a nakon glasovanja konstatira da je Zapisnik s 16. sjednice jednoglasno prihvaćen.

1. Ad2.: INFORMACIJA O ODLUCI O PRIVREMENOM ODABIRU LAG-a VUKA – DUNAV ZA PROVEDBU PODMJERE 19.2., 19.3., 19.4.,

Ovu točku Dnevnog reda otvorio je Predsjednik Upravnog odbora, Marjan Tomas, te predao riječ Predsjednici LAG-a, Nataši Tramišak, mag. iur.

Predsjednica LAG-a članovima Upravnog odbora informira članove Upravnog odbora o pristigloj privremenoj odluci Agencije za plaćanje u poljoprivredi, ribarstvu i ruralnom razvoju za prolazak na natječaju za provedbu lokalne razvojne strategije LAG-a Vuka -Dunav prema kojoj LAG-u je na raspolaganju 8.016.220,80 kuna za provedbu operacija unutar podmjera 19.2., 19.3., 19.4. Programa ruralnog razvoja RH 2014.-2020. Napominje da će LAG krenuti s raspisivanjem LAG natječaja od 3. mjeseca 2017. godine.

Također, prenosi im informacije s radionice održane u Zagrebu, dana 15. strušenog 2016. godine, na kojoj je bilo riječi o tehničkim stvarima u provedbi podmjera 19.2, 19.3, 19.4., te da će se Ministarstvo poljoprivrede pobrinuti da svaki LAG bude tehnički opremljen za provedbu navedenih operacija.

1. Ad3.: PRIJEDLOZI ZA PREDFINANCIRANJE PODMJERE 19.2., 19.3., 19.4.,

I ovu točku Dnevnog reda otvorio je Predsjednik Upravnog odbora, te je predao riječ Predsjednici LAG-a Nataši Tramišak.

Predsjednica LAG-a kratkim izlaganjem upoznaje Upravni odbor s financijskom situacijom u kojoj se LAG trenutno nalazi, te podsjeća ih da je LAG cijelu tekuću godinu uspio svoj rad financirati sam, odnosno iz redovitih godišnjih članarina, te da se sada već nalazi u problemu i da je potrebno pronaći način da se pomogne u financiranju LAG-a dok se ne krene s provedbom podmjera 19.2, 19.3., 19.4. Ističe da je LAG Vuka – Dunav poslao zamolbu za prefinanciranje Osječko-baranjskoj županiji i Županijskoj skupštini zajedno s još 3 LAG-a koja djeluju u OBŽ-u (LAG Strossmayer, LAG Baranja, LAG Karašica).

1. Ad4.: ODLUKA O GODIŠNJOJ ČLANARINI ZA 2017. GODINU

Nakon što je Predsjednik Upravnog odbora otvorio i ovu točku dnevnog reda, riječ je prepustio Predsjednici LAG-a.

Predsjednica LAG-a objašnjava da je Upravni odbor dužan svake godine donijeti ovu odluku te da na taj način regulirana visina članarine za svaki sektor koji čini članstvo LAG-a i da će po njoj dužan biti postupiti svaki član u 2017. godini.

Kao dodatni komentar u ovoj točki dnevnog reda pročitana je lista članova koji su dužni članarinu jednu ili svije uzastopne godine. Istaknula je da od svih jedinica lokalne samouprave koje se nalaze u članstvu LAG-a jedina koja nije podmirila sva svoja dugovanja je Općina Erdut, koja nije podmirila članarinu za 2014. i 2016. godinu, te je nužno da Upravni odbor zauzme stav prema Općini Erdut. Kao zaključak rasprave vezane za problematiku oko Općine Erdut dogovoreno je postupanje u vidu Zaključka upravnog odbora u kojem se od njih traži da se dugovanje podmiri, u suprotnom će se pokrenuti postupak prisilne naplate.

Kao sljedeći komentar, Predsjednica je napomenula da je do sada jednina Općina koja je potpomagala LAG u vidu donacija bila Općina Antunovac i da moli predstavnike ostalih Jedinica lokalne samouprave da potpomognu radu LAG-a.

Prijedlozi su dani na glasovanje, te su jednoglasno prihvaćeni.

**Odluka o godišnjoj članarini za 2017. godinu**

Ad5.: INFORMACIJA O PROJEKTU SURADNJE LAG-a VUKA – DUNAV S FINSKOM, ESTONIJOM I SJEVERNOM IRSKOM,

Predsjednik Upravnog odbora prepušta riječ Predsjednici LAG-a koja Upravni odbor upoznaje s projektom suradnje koji je na samom početku i naglašava da je Strategijom propisano da će se projekti suradnje provoditi na području LAG-a Vuka – Dunav. Isto tako, napominje da će Upravni odbor biti pravovremeno obavješten o tijeku projekta.

Ad6.: ODLUKA O USVAJANJU PRIJEDLOGA FINANCIJSKOG PLANA ZA 2017.

Predsjednik Upravnog odbora prepušta riječ Predsjednici LAG-a koja pojašnjava da je LAG obavezan donijeti financijski plan za iduću godinu, te napominje da je ovo prijedlog financijskog plana za 2017., te da će, nakon što ga usvoji Upravni odbor, prijedlog će biti datna raspravu i usvajanje Skupštini koja je planirana za 12. mjesec 2016. godine.

Točka je dana na glasovanje, utvrđeno je da je jednoglasno usvojena.

**Odluka o usvajanju prijedloga financijskog plana za 2017.**

Ad7: ODLUKA O USVAJANJU PRIJEDLOGA PLANA RADA ZA 2017

Predsjednik Upravnog odbora otvara i ovu točku dnevnog reda i prepušta riječ Predsjednici koja pojašnjava da je i s ovom točkom dnevnog reda isti slučaj kao i sa prethodnom. LAG je dužan donijeti plan rada za narednu godine, te će se ovaj prijedlog plana rada, ako bude usvojen od strane Upravnog odbora, dati na glasovanje Skupštini.

Prijedlog je dan na glasanje, te jednoglasno prihvaćen.

**Odluka o usvajanju prijedloga financijskog plana**

Ad8: RAZNO

Kako nije bilo dodatnih komentara i pitanja predsjednik Upravnog odbora LAG-a Marjan Tomas zatvara sjednicu u 12.00 sati.

URBROJ: UO/16-16

U Antunovcu, dana 17. studenoga 2016.godine.

|  |  |
| --- | --- |
| Zapisničar  Ivana Blažević | Predsjednik Upravnog odbora  LAG-a Vuka - Dunav  Marjan Tomas |
|  |  |
|  |  |
|  |  |
| Ovjerovitelj zapisnika  Ivan Hampovčan | |