Sjednica Upravnog odbora Lokalne akcijske grupe Vuka – Dunav, održana je dana 30. ožujka 2017. godine u 13.00 sati u Općini Antunovac, Braće Radića 4, 31216 Antunovac, te je sačinjen sljedeći

**ZAPISNIK**

**sa 18. sjednice Upravnog odbora**

Sjednicu Upravnog odbora LAG-a Vuka – Dunav otvara Predsjednik Upravnog odbora, Marjan Tomas, u 13.00 sati.

Utvrđeno je da su temeljem odredbi Statuta LAG-a Vuka - Dunav u cijelosti ispunjeni uvjeti za sazivanje i održavanje sjednice Upravnog odbora.

Prije prelaska na Dnevni red Upravnog odbora utvrđena je nazočnost članova i to kako slijedi:

1. Marjan Tomas, Općina Vladislavci,
2. Zlatko Matijević, NK Vitez '92,
3. Milan Nešić, OPG Nešić,
4. Gojko Leventić, OPG Leventić,
5. Damir Maričić, Općina Vuka, p.p. Marijana Sertić,
6. Krunoslav Ižaković, C.U.S. d.o.o., p.p. Ivan Hampovčan,
7. Stipe Modrić, Udruga veterana vojne policije iz Domovinskog rata Osječko-baranjske županije, p.p. Ivana Šariri,
8. Nataša Tramišak, Agencija RODA d.o.o, Antunovac,
9. Marijana Sertić, Općina Vuka,
10. Sanja Matković, KUD“Klasje Slavonije“, Antunovac, p.p. Anamarija Ivšan.

Utvrđuje se da su valjanu punomoć za glasanje na sjednici Upravnog odbora dostavili Marijana Sertić opunomoćenica Općine Vuka, Ivan Hampovčan opunomoćenik C.U.S. d.o.o., opunomoćenica, Ivana Šariri opunomoćenica Udruge veterana vojne policije iz Domovinskog rata Osječko-baranjske županije, Anamarija Ivšan opunomoćenica KUD-a „Klasje Slavonije“.

Za zapisničara je izabrana Ivana Šariri, a za ovjerovitelja zapisnika Ivan Hampovčan.

Usvojen je sljedeći

**DNEVNI RED**

1. USVAJANJE ZAPISNIKA SA 17. SJEDNICE UPRAVNOG ODBORA,
2. DAVANJE SUGLASNOSTI NA DODATAK UGOVORA O RADU ZAPOSLENICE NA NEODREĐENO VRIJEME,
3. DAVANJE SUGLASNOSTI NA UGOVOR O ZAPOŠLJAVANJU NA ODREĐENO VRIJEME,
4. DAVANJE SUGLASNOSTI NA ODLUKU O NAKNADI TROŠKOVA ZA PRIJEVOZ ZAPOSLENIKA NA POSAO I S POSLA,
5. ODLUKA O IZNOSIMA BRUTO PLAĆA PO RADNIM MJESTIMA NA TEMELJU PRAVILNIKA O SISTEMATIZACIJI RADNIH MJESTA I ZAPOŠLJAVANJU,
6. PRIMANJE NOVIH ČLANOVA U LAG VUKA-DUNAV,
7. IZVJEŠTAJ O 1. ZAHTJEVU ZA ISPLATU SREDSTAVA U PROVEDBI PODMJERE 19.4.,
8. RAZNO.

Ad 1.: USVAJANJE ZAPISNIKA S 17. SJEDNICE UPRAVNOG ODBORA LAG-a VUKA - DUNAV

Članovi LAG-a Vuka – Dunav dobili su Zapisnik sa 17. sjednice Upravnog odbora. Predsjednik Upravnog odbora LAG-a otvara raspravu. Budući da rasprave nije bilo, Predsjednik daje Zapisnik na glasovanje, a nakon glasovanja konstatira da je Zapisnik s 17. sjednice jednoglasno prihvaćen.

Ad2.: DAVANJE SUGLASNOSTI NA DODATAK UGOVORA O RADU ZAPOSLENICE NA NEODREĐENO VRIJEME,

Ovu točku Dnevnog reda otvorio je Predsjednik Upravnog odbora, Marjan Tomas, te predao riječ Predsjednici LAG-a, Nataši Tramišak, mag. iur.

Predsjednica LAG-a kratkim izlaganjem upoznaje Upravni odbor s dodatkom Ugovora o radu na neodređeno vrijeme za zaposlenicu Ivanu Šariri, te ovim dodatkom Ugovora radnica zasniva radni odnos na neodređeno vrijeme za obavljanje administrativno tehničkih i uredskih poslova za pripremu i provedbu projekata LAG-a Vuka-Dunav na radnom mjestu Stručni suradnik za pripremu i provedbu projekata. Za obavljanje poslova sukladno tom radnom mjestu zaposlenici se dodaje i određeni iznos bruto plaće po kategorijama radnih mjesta na temelju Pravilnika o sistematizaciji radnih mjesta i zapošljavanju . Radnica sukladno dodatku Ugovora o radu na određeno vrijeme otpočinje dana 01. ožujka 2017. godine.

Nakon izlaganja Predsjednice LAG-a, Predsjednik Upravnog odbora Marjan Tomas ovu točku dnevnog reda daje na raspravu. Budući da rasprave nije bilo, točka je dana na glasovanje i jednoglasno je prihvaćena.

**Dodatak ugovora o radu na neodređeno vrijeme.**

Ad3.: DAVANJE SUGLASNOSTI NA UGOVOR O ZAPOŠLJAVANJU NA ODREĐENO VRIJEME,

I ovu točku Dnevnog reda otvorio je Predsjednik Upravnog odbora, te je predao riječ Predsjednici LAG-a Nataši Tramišak, mag. iur.

Predsjednica LAG-a kratkim izlaganjem upoznaje Upravni odbor sa Ugovorom o radu na određeno vrijeme za zaposlenicu Davorku Felendeš-Pajcur, te se zaposlenici daje Ugovor na određeno vrijeme u LAG-u Vuka-Dunav u trajanju od 16. ožujka 2017. do 30. lipnja 2017. godine.

Nakon kratkog izlaganja Predsjednice LAG-a, Predsjednik Upravnog odbora Marjan Tomas ovu točku dnevnog reda daje na raspravu. Budući da rasprave nije bilo, točka je dana na glasovanje i jednoglasno je prihvaćena.

**Ugovor o radu na određeno vrijeme.**

Ad4. DAVANJE SUGLASNOSTI NA ODLUKU O NAKNADI TROŠKOVA ZA PRIJEVOZ ZAPOSLENIKA NA POSAO I S POSLA:

Nakon što je Predsjednik Upravnog odbora otvorio i ovu točku dnevnog reda, riječ je prepustio Predsjednici LAG-a Nataši Tramišak, mag. iur.

Predsjednica LAG-a upoznaje Upravni odbor sa Odlukom o naknadi troškova prijevoza na posao i s posla, koja je napravljena Sukladno odredbama Pravilnika o sistematizaciji radnih mjesta i zapošljavanju LAG-a Vuka- Dunav, Zakona i Pravilnika o porezu na dohodak, za zaposlenike koji nemaju prebivalište u mjestu sjedišta LAG-a.

Nakon izlaganja Predsjednice LAG-a, Predsjednik Upravnog odbora Marjan Tomas ovu točku dnevnog reda daje na raspravu. Budući da rasprave nije bilo, točka je dana na glasovanje i jednoglasno je prihvaćena.

**Odluka o naknadi troškova prijevoza na posao i s posla.**

Ad5.: ODLUKA O IZNOSIMA BRUTO PLAĆA PO RADNIM MJESTIMA NA TEMELJU PRAVILNIKA O SISTEMATIZACIJI RADNIH MJESTA I ZAPOŠLJAVANJU,

Nakon što je Predsjednik Upravnog odbora otvorio i ovu točku dnevnog reda, riječ je prepustio Predsjednici LAG-a Nataši Tramišak, mag. iur.

Predsjednica LAG-a upoznaje Upravni odbor sa Odlukom o iznosima bruto plaća po radnim mjestima na temelju Pravilnika o sistematizaciji radnih mjesta i zapošljavanju.

S obzirom da u Pravilniku o sistematizaciji radnih mjesta i zapošljavanju nisu postojali koeficijenti za izračunavanje plaće zaposlenika LAG-a Vuka- Dunav, a budući da su postojale kategorije radnih mjesta bilo je potrebno napraviti tablicu bruto plaća po kategorijama radnih mjesta na temelju Pravilnika o sistematizaciji radnih mjesta i zapošljavanju.

Točka je dana na raspravu, kako rasprave nije bilo, točka je dana na glasovanje, te je jednoglasno prihvaćena te je donesena slijedeća odluka.

**Odluka o iznosima bruto plaća po radnim mjestima na temelju Pravilnika o sistematizaciji radnih mjesta i zapošljavanja.**

Ad6.: PRIMANJE NOVIH ČLANOVA U LAG VUKA-DUNAV,

Predsjednik Upravnog odbora LAG-a navodi kako je zahtjev za članstvo u LAG-u Vuka-Dunav podnijelo:

-Obiteljsko poljoprivredno gospodarstvo Šustek, P. Svačića 29, 31216 Antunovac, OIB: 75524962397, koje se bavi proizvodnjom meda i ostalih domaćih proizvoda.

Prijedlog je dan na glasovanje i jednoglasno je prihvaćen te je donesena slijedeća odluka

**Odluka o primanju novih članova LAG-a.**

.

Ad7: IZVJEŠTAJ O 1. ZAHTJEVU ZA ISPLATU SREDSTAVA U PROVEDBI PODMJERE 19.4.,

Ovu točku Dnevnog reda otvorio je Predsjednik Upravnog odbora, Marjan Tomas, te predao riječ Predsjednici LAG-a, Nataši Tramišak, mag. iur.

Predsjednica LAG-a kratkim izlaganjem izvještava Upravni odbor o 1. Zahtjevom za isplatu sredstava u provedbi Podmjere 19.4.“ Tekući troškovi i animacija“, te ističe da je ukupno zatraženo u Zahtjevu za isplatu za tromjesečje od 01. prosinca 2016. do 28. veljače 2017. godine 42.566,39 kuna.

Predsjednica LAG-a također upoznaje Upravni Odbor s financijskom situacijom u kojoj se LAG trenutno nalazi, te ih podsjeća da je LAG cijelu tekuću godinu uspio svoj rad financirati sam, od redovitih godišnjih članarina, te ističe da je račun pozitivan zahvaljujući potpisanom Ugovoru o privremenom sufinanciranju provedbe aktivnosti LAG-a sa Osječko-baranjskom županijom, u obliku pozajmice koja je zatražena kako bi LAG Vuka-Dunav mogao krenuti s provedbom Podmjera 19.2, 19.3., 19.4.

Ad8: RAZNO

Predsjednica LAG-a Vuka-Dunav poziva sve prisutne članove na Drugi Hrvatski ruralni parlament pod nazivom „Suradnjom do cjelovitog razvoja“, koji će se održati od 20.-22. travnja 2017. godine u Svetom Martinu na Muri, u organizaciji Hrvatske mreže za ruralni razvoj, LAG-a Međimurski doli i bregi, Općine Sveti Martin na Muri i Lifeclass tema Sveti Marin. Te naglašava kao će na ruralnom parlamentu stanovnici ruralnih područja imati priliku utjecati na politiku i provedbu ruralnog razvoja te jačati veze i partnerstva.

Nakon što je rasprava završena, Predsjednik Upravnog odbora konstatira da je Dnevni red iscrpljen te da nema dodatnih pitanja i prijedloga, stoga zaključuje 18. sjednicu Upravnog odbora LAG-a Vuka – Dunav u 13.45 sati.

URBROJ: UO/17-4

U Antunovcu, dana 30. ožujka 2017.godine.

|  |  |
| --- | --- |
| Zapisničar  Ivana Šariri | Predsjednik Upravnog odbora  LAG-a Vuka - Dunav  Marjan Tomas |
|  |  |
|  |  |
|  |  |
| Ovjerovitelj zapisnika  Ivan Hampovčan | |